
ФОРМИ  И  МЕТОДИ  НА  РАБОТА 

ИЗПОЛЗВАНЕТО  НА  АГЕНТУРА  ЗА  ВЛИЯНИЕ 

Беседа  с  др.В.П.Иванов  /9*9+ 

В  онези  страни,  където  съветското  разузнаване  разполага 
с  агентура  за  влияние,  там  работата  върви  по-добре  и  има  по-голем^ 
резултати.  Може  да  се  провеждат  мероприятия  и  без  агентура  за 
влияние.  Но  ако  трябва  да  се  решават  големите  въпроси  и  то  да  се 
решават  умело  и  с  големи  мащвби,  е  необходима  агентура  за  влияние. 
Не  е  възможно  да  се  оквзва  дълбоко  и  трайно  влияние  върху  полити¬ 
ческите  процеси  ако  няма  агентура  от  средите  на  видни  държавни  и 
политически  дейци,  лидери  на  политически  партии,  видни  журналисти, 
коментатори  и  издатели  на  вестници,  профсъюзни,  младежки  и  женски 
деятели,  религиозни  организации  и  др.,  чрез  които  да  се  провежда 
нашето  влияние. 

Разбира  се  зв  провеждане  не  активни  мероприятия  е  необ¬ 
ходима  агентура  и  сред  икономическите,  финансовите  и  другите  де¬ 
лови  кръгове. 

Като  отчитат  трудностите,  които  срещат  при  вербовката 
на  такава  агентура  и  когато  разработката  на  даден  обект  не  може 
да  прерастне  в  агентурна,  съветските  другари  ги  използват  и  като 
доверителни  връзки.  В  отделни  случаи  те  вървят  и  по  друг  път  - 
да  използват  една  друга  квтегория  хора  като  крупни  и  влиятелни 
буржовзни  дейци,  които  не  се  явяват  дори  приятели  на  Съветския 
съюз,  но  по  въпросите  на  голямата  политика  стоят  на  реалистични 
позиции.  Тази  категория  хора  по  някои  отделни  въпроси  като  войнат; 

мирв,  разведряването,  разоръжаването  и  пр.  споделят  политиката 
на  Съветския  съюз.  Например  политически  дейци  като  Вили  Брандт, 
Улофпалме  и  др. видни  социалдемократи,  членове  на  ХДС-ХХС,  полити¬ 
чески  дейци  от  САЩ  и  др. капиталистически  страни,  които  мислят  и 
разсъждават  реалистично  могат  също  да  бъдат  използвани. 

Когато  няма  агентура  и  доверителни  връзки  за  влияние 
трябва  да  се  работи  и  с  хора  като  гореизброените,  да  се  провеждат 
срещи  с  тях  систематически  от  официални  позиции,  но  що  се  отнася 
до  придвижване  на  информацията,  публикуването  на  материали  и  пр. 
това  трябва  да  става  неофициално.  Трябва  да  се  беседва  с  тях, 
да  се  довежда  до  тяхното  знание  изгодна  за  нас  информация,  с 
която  да  се  оказва  влияние  върху  самите  тях  и  да  се  тласкат  неза¬ 
бележимо  към  определени  действия  в  наш  интерес.  Съветските  друга¬ 
ри  имат  вече  голям  опит,  когато  в  срещи  с  такива  хора  могат  да 
придобият  и  ценна  информация.  Самите  те  узнават  нашите  становища 
и  ако  искат  да  бъдат  солидни  политически  дейци  те  отчитат  нашите 
позиции  и  биха  могли  да  направят  много  неща  по  онези  въпроси,  по 
които  считвт  за  необходимо  да  действуват.  Например  по  въпроса  за 
разведряването  и  разоръжаването.  С  такива  хора  действително 
трябва  да  се  рвботи  систематически.  Задача  за  вербовка  при  тях 
не  се  поставя.  Ако  може  да  се  получи  информация  е  добре,  но  това 
не  е  главния  въпрос.  Въпросът  е  да  оказваме  влияние  върху  тях, 
да  ги  печелим  като  съюзници  по  дадени  въпроси  и  да  ги  подбуждаме 
към  действия,  които  са  изгодни  за  нас. 

Верно  е,  че  понякога  агентурата  за  влияние  дава  много 
ценна  документална  информация,  поради  което  ръководителите  на 
оперативните  отдели  и  резидентите  считат,  че  тя  не  трябва  да 
се  използва  за  активни  мероприятия,  тъй  като  би  могла  да  бъде 
провалена.  Всичко  е  въпрос  на  преценка  и  решения  на  началника 
на  управлението.  Служба  "А"  също  проявява  разбиране,  а  там  къде- 
то  няма  опасност  зв  провал,  тя  се  старае  да  убеждава  оперативните 
отдели  и  при  всички  случаи  се  постига  споразумение.  Въпросът  е 
как  де  става  това.  Ако  действително  агентът  дава  документална 
информация,  ако  е  министър  или  зам. -министър,  държавен  секретар 
или  началник  на  отдел  той  трябва  да  се  използва  за  получаването 
на  тази  информация.  Понякога  макар  и  в  редки  случаи  той  може  да 
се  използва  и  за  довеждане  на  информация  до  някои  среди,  с  което 

да  оказва  влияние  в  изгодна  за  нас  насока. 

На  второ  място  хора  от  такъв  калибър  могат  да  се  използ¬ 
ват  и  по  следния  начин.  Например  ако  работят  в  Италия  и  отговарят 
за  секция  по  Съединените  щати  или  НАТО,  могат  да  им  се  дават  ука¬ 
зания  Д8  се  искв  от  тях  да  помивлят  и  ни  подскажат  къде  е  най- 
слабото  място  в  отношенията  между  Италия  и  САЩ,  между  Италия  и 
НАТО,  кои  са  главните  противоречия,  какъв  род  мероприятия  биха 
съдействували  за  засилване  на  подозренията  между  тях  и  пр..  Те 
могат  да  ни  дадат  прекрасни  предложения  без  да  има  абсолютно  ни¬ 
какъв  риск  за  провал.  От  тук  е  извода,  че  всеки  агент,  който  дава 
ценни  документи,  може  де  извърши  и  определена  дййност  за  влияние. 

Една  категория  агенти,  които  се  ползват  с  пълното  дове¬ 
рие  на  разузнаването  могат  да  бъдат  запитвани  направо,  а  към  други 
въпросите  да  се  поставят  по  косвен  начин  т.е.  от  него  се  получава 
всичко  на  тъмно,  без  да  му  се  говори  за  активни  мероприятия,  за 
влияние  и  пр.  В  заданието  му  се  поставя  въпроса  да  изпълни  в 
срок  от  5  или  6  месеца  или  година  определена  задвча,  в  която  може 
да  отрази  всичко,  което  той  счита  за  необходимо. 

От  съществено  значение  тази  важна  агентура  за  влияние 
да  се  предава  на  ръководство  на  опитни  оперативни  работници, 
които  знаят  обстановката,  познават  въпросите  на  активните  меро¬ 
приятия,  а  също  така  и  възможностите  на  агентите. 

Активните  мероприятия  се  провеждат  само  с  агенти,  които 
са  проверени.  С  всеки  надежден  агент  или  доверителна  връзка  (коя¬ 
то  също  трябва  да  се  ползва  с  пълното  наше  доверие)  се  водят  пред¬ 
варителни  разговори  и  им  се  възлагат  задачи  за  един  по-продължи¬ 


телен  период  от  време.  Събитията  се  развиват  много  бързо  и  винвги 
може  да  се  намери  интересен  аспект  в  тяхната  дейност,  по  който 
може  да  се  осъществи  определена  акция,  от  която  ние  сме  заинтере¬ 
сувани.  Те  трябва  де  бъдат  така  подготвени,  че  при  възникване  на 
обстановката,  при  която  трябва  да  се  вземе  бързо  решение,  агенти¬ 
те  да  не  чакат  разузнавача  да  им  подсказва  задачите,  а  свми  да 
действуват.  Това  е  от  голямо  значение,  когато  става  въпрос  за 
обстановка  при  която  не  е  възможно  да  се  проведе  лична  среща. 
Добре  подготвените  агенти  могат  правилно  да  се  съобразят  с  изме¬ 
нилата  се  обствновка  и  да  действуввт  веднагв.  Всяко  бездействие 
или  забавяне  на  мероприятието  може  да  бъде  с  големи  последствия. 

Затова  агентите  трябва  да  се  ориентират  предварително  и  да  им  се 
предоставя  простор  за  действие.  В  същото  време  те  трябва  да  бъдат 
предупредени  при  подобни  бързи  действия  в  остри  ситуации  да  не 
подхвърлят  себе  си  на  опасност.  Тук  има  едно  съществено  обстоятел¬ 
ство.  Агентът  за  влияние  да  не  излиза  на  преден  план,  а  да  изпол¬ 
зва  свои  съратници,  приятели  и  пр.  С  една  дума  трябва  да  има  го¬ 
ляма  конспирация. 

Агентурата  за  влияние  се  използва  за  изпълнение  на 
следните  задачи: 

-  да  оказва  влияние  на  главите  на  правителствата,  в 
случаите  когато  заемат  отговорни  позиции  или  са  близки  приятели  - 
личен  доктор  на  семейството,  или  в  други  случаи  като  професор  в 
университета  с  когото  се  съученици  от  училище,  състуденти  и  пр.; 

-  да  оказва  влияние  посредством  придвижване  на  определе¬ 
на  информация  при  непосредствени  беседи  със  заинтересованите  лица; 

-  организира  поставянето  на  въпроси  в  парламента,  инспи¬ 
риране  на  дебати  и  пр. 

-  организиране  на  изказвания  не  конференции,  симпозиуми, 
събрания  и  на  др. места; 

-  ако  е  виден  политически  и  партиен  функционер  чрез  него 
се  оказва  влияние  върху  линията  на  партията  или  групировката; 

-  провеждвне  на  демонстрации,  митинги  и  протестни  събра¬ 
ния,  вземане  на  решения  от  името  на  организацията  да  се  отправи 
телеграма  до  дадено  правителство  или  президент  на  една  страна; 

-  организиране  разпръскването  на  листовки  по  време  на 
предизборни  събрания,  на  протестни  походи  във  връзка  с  някакво 
събития,  какъвто  напоследък  беше  случая  с  войната  Китай-Виетнам; 

-  при  положение,  че  нашият  агент  има  ръководни  позиции 

в  организацията  на  едно  малцинство  могат  да  му  бъдат  дадени  указа¬ 
ния  да  изпрати  заявление,  протест  или  изложение  до  ООН  или  друга 
международна  организации; 

-  когато  нашият  агент  се  намира  в  печата,  радиото  или 
телевизията  на  него  могвт  да  му  се  поставят  задачи  със  своите 
коментарии  да  влияе  на  формирането  на  общественото  мнение. 

Във  връзка  с  придобиването  и  ръководството  на  агентурата 
за  влияние  служба  "А"  задължава  своите  работници  в  Центъра  добре 
да  изучават  обстановката  в  страните  за  които  отговарят,  да  позна¬ 
ват  добре  политическике  личности,  техните  позиции,  за  да  подсказ- 

ват  на  работниците  от  резидентурите  за  някои  интересни  личности, 
към  които  би  могл8  де  се  подходи  целенасочено.  Работниците  в 
резидентурите  се  занимават  с  толкова  много  проблеми,  че  много 
често  пропускат  въпроси  от  подобен  характер.  В  Центъра,  например 
може  да  постъпи  информация  за  създаването  на  някакъв  интересен 
комитет  или  друга  организация  с  възможности  да  се  използвв  по 
линия  на  активните  мероприятия.  Служба  "А1!  веднага  обръща  внима¬ 
ние  на  резидентурата  за  подобна  организация  и  дава  указания  за 
изучаването  й. 

Друг  пример  -  в  Центъра  откриват  политически  деец  от 
САЩ,  който  по  някои  важни  въпроси  се  изказва  от  позиции  близки 
до  тези  на  Съветския  съюз.  Веднага  е  било  направено  достояние 
на  резидентурата  това  събитие  и  е  обърнато  внимание  за  случая. 
логато  това  лице  е  било  изучено  решено  било  да  бъде  поканено  в 
Съветския  съюз  по  линия  на  обществена  организация.  Към  него  е 
бил  вслючен  опитен  оперативен  работник  от  управлението.  Служба 
"А"  е  подготвила  материалите  за  беседите.  Този  човек  е  бил  обра¬ 
ботен  и  за  дълго  време  той  оставал  в  полезрението  на  разузнава¬ 
нето.  С  него  се  работи  като  с  доверителна  връзка  и  се  използва 
38  оказване  на  влияние.  С  една  дума  служба. "А"  също  съдействува 
за  създаване  на  този  агентурен  апарат  за  влияние  в  съответните 
страни. 

Трети  пример  -  в  една  страна  е  бил  създаден  комитет  с 
възможности  чрез  него  да  се  оказва  влияние.  Резидентурата  го 
изучила  и  създаде  връзки  с  неговия  ръководител.  В  резултат  на 
умелата  обработка  на  това  лице,  комитетът  започнал  да  излиза  със 
заявление  от  позиции  близки  на  Съветския  съюз,  а  резидентурата 
чрез  неговия  ръководител  е  създала  някои  интересни  наводки,  с 
които  работи  в  оперативен  план. 

При  посещенията,  които  ръководни  работници  от  служба 
"А"  правят  в  р  зидентурите,  внимателно  се  обсъждат  с  резидентите 
и  с  отделните  работници  с  какви  политически  дейци  се  познавв, 
какви  възможности  имат  тези  хора  и  съвместно  се  решава  как  по- 
добре  да  се  използват  възможностите  на  тези  хорв  за  влияние. 

Зад  граница  оперативните  работници  се  стремят  да  под¬ 
държат  връзки  на  високо  равнище  с  държавни  глави,  министри, 
висши  чиновници  от  различните  министерства,  политически  дейци, 

ръководители  на  партии  и  пр.  Обикновено  високопоставените  личнос¬ 
ти  при  срещи  с  работниците  също  се  интересуват  от  информация.  В 
тези  случаи  резидентът  отпрввя  запитване  в  Центъра  каква  информа¬ 
ция  може  да  му  се  предаде.  Служба  "А!  изисква  щото  резидентите 
де  поставят  исканията  си  месец  преди  срещата  с  оглед  по-добрата 
подготовка  на  информацията. 

Ако  при  осъществяването  на  някои  публикации,  издаването 
на  книги  или  при  други  мероприятия,  които  се  провеждат  чрез  аген- 
тура  за  влияние  изникват  въпроси  за  финансовите  разходи,  те  се 
посрещат  от  разузнаването.  За  целта  се  прави  предложение  до  ръко¬ 
водството  съвместно  с  оперативните  отдели. 

йогато  се  говори  за.  агентурвта  за  влияние  често  изниква 
въпросът  и  за  притежаването  на  собствени  вестници  и  списания  в 
капиталистическите  и  развиващите  се  страни.  Този  въпрос  никога 
не  отпада  от  вниманието  на  ръководството  на  служба  ''А”.  'Гой 
обаче  се  решава  конкретно  в  зависимост  от  страната  и  политическа¬ 
та  обстановка.  В  някои  райони  на  света  или  отделни  страни,  където 
се  счита  за  необходимо  и  нужно  създаването  на  собствен  вестник, 
служба  "А"  поставя  въпроса  пред  териториалния  отдел  и  обосновава 
своето  предложение.  След  това  се  поставя  задачата  на  резидентура- 
та  за  проучване  на  всички  проблеми.  Когато  трябва  да  се  финансира 
мероприятието  прави  се  предложение  до  председателя  на  комитета. 

Не  винаги  се  пристъпва  към  създаване  на  собствен  вест¬ 
ник.  Всичко  зависи  от  страната.  В  Западна  Европа  това  е  трудно 
осъществимо  поради  това  че  са  необходими  много  средства.  Поради 
това  като  правило  съветските  другари  се  ориентират  към  спечелва¬ 
нето  на  хора  в  един  или  друг  печатан  орган.  Добре  е  когато  глав¬ 
ният  редактор  на  даден  вестник  или  списание  е  човек  на  разузна¬ 
ването.  Такъв  човек  разполага  с  големи  възможности  за  публикуване 
на  подходящи  материали. 

йма  случаи  когато  съветското  разузнаване  прибягва  към 
създаване  на  издателство,  което  се  занимава  с  публикуването  на 
по-тесен  кръг  заглавия,  като  книги  на  представители  на  интелиген¬ 
цията,  на  политически  деятели,  различни  бюлетини,  неделни  и  еже¬ 
месечни  издания.  Например  ако  понастоящем  има  крупен  агент  за 
влияние,  директор  на  издателство,  който  се  занимава  с  китайските 
въпроси,  съветските  другари  биха  могли  да  му  подготвят  книга  за 
издаване,  разработена  на  основата  на  дългата  китайска  история. 

която  е  история  на  непрекъснати  завоевания  и  разширявания  на 
територии,  в  която  да  се  покаже,  че  сегашните  китайски  ръководи¬ 
тели  са  нищо  друго  освен  последователи  на  китайските  императори, 
които  провеждат  открит  курс  на  завоевания. 

Понастоящем  в  службата  зв  активни  мероприятия  на  ПГУ 
се  обсъжда  въпроса  за  поемане  на  ръководство  от  страна  на  отго¬ 
ворния  състав  на  службаша  на  някои  от  най-важните  агенти  за  влия¬ 
ние,  които  разузнаването  е  придобило  в  различните  страни.  Според 
съветските  другари  това  ще  доведе  до  по-целенасоченото  им  изпол¬ 
зване  и  до  постигане  не  по-големи  резултати  в  областта  на  полити¬ 
ческото  влияние  и  дезинформация.  Ръководството  им  ще  се  осъществя¬ 
ва  от  Центъра,  като  срещите  им  ще  се  провеждат  по-рядко,  главно 
на  територията  на  трети  стрени  или  на  собствената  им  територия. 

На  тези  срещи  ще  се  дават  по-генерални  указания  за  по-продължите¬ 
лен  период  от  време.  Служба  "А”  възнамерява  в  най-скоро  време  да 
внесе  това  предложение  или  да  фиксира  основните  моменти  в  новото 
положение,  което  се  подготвя  за  разузнаването. 

